《送子威兄钤兵池阳》
宋代·曹勋

伊昔侍伯父，一官尉池阳。
时年方九龄，读书未知方。
於今涉五纪，皤然须须霜。
兹喜伯兄官，钤兵总戎行。
素风出韬略，貔貅禀闳纲。
小试部勒勤，著鞭扬荣光。
青林脱幽箨，浓绿栖残芳。
起予水云心，尚拘朝市忙。
齐山上穹碧，九华俨珪璋。
紫岩楮敲冰，云叶供展张。
清江霁远目，帆樯下沧浪。
林泉作佳游，为公发天藏。
伯父昔所临，云汉披天章。
琳琅戛鸣球，往往题僧坊。
何当切访问，便与磨珉苍。
蔗於门户间，能事岁月长。
仙舟涉初夏，浮家及清凉。
毫举尘土境，海运图南翔。
兄弟各垂白，语离热中肠。
原言养浩然，时举黄金觞。
因风托素鳍，访我菰蒲乡。

作者简介：曹勋（1098—1174）字公显，一字世绩，号松隐，颍昌阳翟(今河南禹县)人。宣和五年(1123)，以荫补承信郎，特命赴进士廷试，赐甲科。靖康元年(1126)，与宋徽宗一起被金兵押解北上，受徽宗半臂绢书，自燕山逃归。建炎元年(1127)秋，至南京(今河南商丘)向宋高宗上御衣书，请求召募敢死之士，由海路北上营救徽宗。当权者不听，被黜。绍兴十一年(1141)，宋金和议成，充报谢副使出使金国，劝金人归还徽宗灵柩。十四年、二十九年又两次使金。孝宗朝拜太尉。著有《松隐文集》、《北狩见闻录》等。他的诗比较平庸，但有几首使金诗颇值得注意。